Яўген Аляксандравіч Абрамовіч

Яўген Абрамовіч (нар. , ) — беларускі футбаліст, брамнік жодзінскага «Тарпеда-БелАЗ».

 Клубная кар’ера 
З 2015 года пачаў выступаць за дубль жодзінскага «Тарпеда-БелАЗ», дзе гуляў на працягу трох з паловай гадоў. Прыцягваўся таксама да асноўнай каманды ў якасці трэцяга брамніка, аднак так і не дэбютаваў за яе.

У жніўні 2018 года на правах арэнды перайшоў у «Смалявічы». 7 кастрычніка 2018 года дэбютаваў у Вышэйшай лізе, правёўшы на полі ўсе 90 хвілін у матчы з мінскім «Дынама» (0:2). У далейшым стаў рэгулярна з’яўляцца ў стартавым складзе каманды. У снежні 2018 года падоўжыў пагадненне са «Смалявічамі». Сезон 2019 пачынаў асноўным брамнікам, з верасня перастаў з’яўляцца на полі. У студзені 2020 года пакінуў «Смалявічы».

З пачатку 2020 года трэніраваўся з дзяржынскім «Арсеналам» і ў сакавіку падпісаў кантракт з клубам. Стаў асноўным брамнікам дзяржынскай каманды.

У студзені 2021 года вярнуўся ў «Тарпеда-БелАЗ». Быў другім брамнікам каманды, у сезоне 2021 правёў два матчы. У студзені 2022 года быў аддадзены ў арэнду ў «Арсенал», дзе ў сезоне 2022 замацаваўся ў якасці асноўнага брамніка ў Вышэйшай лізе.

У снежні 2022 года пасля вяртання з арэнды стаў трэніравацца з «Тарпеда-БелАЗ». У студзені 2023 года падпісаў новы кантракт з клубам. У сезоне 2023 быў асноўным брамнікам жодзінцаў. У лістападзе 2023 года падоўжыў пагадненне да канца 2025 года.

 Дасягненні 
   Бронзавы прызёр чэмпіянату Беларусі: 2023
  Уладальнік Кубка Беларусі: 2023
  Уладальнік Суперкубка Беларусі: 2024

 Статыстыка выступленняў 
СезонДывізіёнКлубКраінаМатчыГалы 2015  дубль  Тарпеда-БелАЗ    23  −43 2016  дубль  Тарпеда-БелАЗ    28  −26 2017  дубль  Тарпеда-БелАЗ    23  −27 2018 (1)  дубль  Тарпеда-БелАЗ    12  −25 2018 (2)  Д1  Смалявічы    7  −12 2019  Д2  Смалявічы    16  −9 2020  Д2  Арсенал    18  −20 2021  Д1  Тарпеда-БелАЗ    2  −4 2022  Д1  Арсенал    29  −40 2023  Д1  Тарпеда-БелАЗ    23  −16

 Крыніцы 

Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Тарпеда-БелАЗ
Катэгорыя:Ігракі ФК Смалявічы
Катэгорыя:Ігракі ФК Арсенал Дзяржынск